מנחם באר

250px|ממוזער|מועדון לחבר בקיבוץ המעפיל
מנחם (ג'ורג') באר (16 בפברואר 1925 – 28 בינואר 2017) היה אדריכל ישראלי, שתכנן מבנים רבים בקיבוצי הקיבוץ הארצי.

 ביוגרפיה 
באר נולד בבודפשט. בנעוריו למד בגימנסיה היהודית וסייע לאביו, שעבד כצבע, בשיקום מבנים שנפגעו במלחמת העולם השנייה. החל את לימודי האדריכלות באוניברסיטת בודפשט.

ב-1946 היה חבר בקבוצה של תנועת השומר הצעיר שהתעתדה לעלות לארץ ישראל. הקבוצה נתפסה וגורשה לקפריסין וב-1947 הגיעו לקיבוץ אילון שבגליל העליון. מספר חודשים לאחר מכן עלתה הקבוצה והקימה את קיבוץ געתון. כבר מימיו הראשונים של הקיבוץ היה באר מעורב בתחום הבנייה.

ב-1950 החל בלימודי השלמה לקראת קבלת תואר באדריכלות בטכניון, ולאחר מכן הצטרף למחלקה הטכנית של הקיבוץ הארצי ועבד במשך ארבע שנים תחת האדריכל שמואל מסטצ'קין. לאחר מכן עבד באופן עצמאי במסגרת המחלקה ובמסגרת זו תכנן מבנים רבים בתחומים כדוגמת מגורים, תעשייה, מבני ציבור, מוסדות חינוך. במבנים שתכנן הקפיד לשלב אמנים מהקיבוץ שתרמו מיצירותיהם לבניינים.

בספטמבר 2015 נפתחה התערוכה "באר בקיבוץ, האדריכלות של מנחם באר" במוזיאון בית אורי ורמי נחושתן, שאצר מיכאל יעקובסון. התערוכה המקיפה התפרסה על שניים מאולמות המוזיאון ובמסגרתה הוצגו ארבעים שנות עשייה באמצעות תצלומים עכשוויים של הצלם עמרי טלמור וסרט שהופק במיוחד לתערוכה. בקיץ 2016 הוצגה התערוכה מחדש בגלריה בבית האדריכל.

מנחם באר, שהתגורר בקיבוץ געתון, היה נשוי ואב לארבעה. בין ילדיו, הרקדן והכוריאוגרף רמי באר. נכדתו של מנחם באר היא השחקנית והקומיקאית גיה באר גורביץ'.

נפטר ב-28 בינואר 2017, והובא למנוחות בבית העלמין בקיבוצו געתון.

על יצירתו
באר נהג לתכנן מבנים שניתן להיכנס ולצאת מהם מכל אגף, וכך עשה גם בבניין המועצה האזורית עמק חפר. המדרגות היו אלמנט שבאר אהב לפתח. במבנים שונים, בהם חדרי אוכל ומועדונים של קיבוצים ומבני המועצה של עמק חפר, הציב באר מדרגות לולייניות פיסוליות. אך יותר מכל, ביקש באר לממש את הרעיון השיתופי והדגש הקהילתי במבנים שתכנן, ובמיוחד במבני הציבור. לכן, ראה חשיבות עליונה בתכנון חדרי אוכל ואולמות תרבות, באופן שבו גם את אולמות הספורט תכנן כאולמות תרבות שניתן בהם דגש להתכנסות הקהילתית.

 מבנים נבחרים שתכנן 
 חדר אוכל געתון
 חדר אוכל יחיעם
 חדר אוכל שמרת
 חדר אוכל רמות מנשה
 חדר אוכל העוגן
 חדר אוכל מעברות
 חדר אוכל רשפים
 חדר אוכל בית זרע
 חדר אוכל זיקים
 חדר אוכל רשפים
 חדר אוכל שער העמקים (תוספת לבניין שתכנן יוסף אידלמן ומאוחר יותר הורחב בתכנון דן פלג)
 חדר אוכל מסילות (תוספת לבניין שתכנן במקור שמואל מסטצ'קין)
 מועדון לחבר המעפיל
 מועדון, ספרייה וקיר זיכרון רשפים
 בריכת שחייה גת
 בריכת שחייה געש
 בריכת שחייה געתון
 אולם מופעים "בית הבנים" כפר מנחם (בשיתוף ריצ'רד באקמינסטר פולר)
 אולם מופעים עברון
 אולם מופעים יקום
 אולם ספורט ותרבות שמיר, מאוחר יותר נבנה הדגם גם בקיבוצים חולתה, עברון וכרמיה
 מפעל חרושת כבלים מסילות, מסילות
 קנים של תנועת הנוער השומר הצעיר: פתח תקווה, יבנה, קריית גת, ירושלים, רעננה ועוד.
 ספרייה אקדמית ובניין לימודי אמנות, המכללה האקדמית עמק יזרעאל
 אולם ספורט בבית הספר תיכון רב-תחומי עמל חדרה למדעים ולאמנויות, חדרה
 בנין המועצה האזורית עמק חפר

 גלריית תמונות 

 לקריאה נוספת 
 מוקי צור ויובל דניאלי, אבני דרך - אבני בניין, על דרכו האדריכלית של מנחם באר, הוצאת יד יערי, 2015
 מיכאל יעקובסון, באר בקיבוץ - האדריכלות של מנחם באר (קטלוג), עמותת האדריכלים, 2016

 קישורים חיצוניים 

 מיכאל יעקובסון, סרט קצר על יצירתו של מנחם באר, 2015

 מיכאל יעקובסון, סקירה אדריכלית על חדר האוכל והספרייה שתכנן מנחם באר בקיבוץ זיקים, בבלוג "חלון אחורי, 12 בספטמבר 2013
 מיכאל יעקובסון: סיבוב בשלושה חדרי אוכל בעמק החולה: כפר סאלד, עמיר ושדה נחמיה, באתר 'חלון אחורי, 14 ביוני 2015
 מיכאל יעקובסון: סיבוב בשלושה חדרי אוכל בעמק הירדן: בית זרע, שער הגולן וטירת צבי, באתר 'חלון אחורי', 1 ביולי 2015
 מיכאל יעקובסון, סקירה אדריכלית והיסטורית על חדר האוכל והמועדון בקיבוץ שניר, בבלוג "חלון אחורי, 13 באפריל 2016
 מיכאל יעקובסון, סקירה על אדריכלות חדר האוכל בגעתון שהוסב לאולמות מחול, בבלוג "חלון אחורי", 14 במאי 2016

 מיכאל יעקובסון: סיבוב בבניין המרכז ללימודי סביבה במכללה האקדמית גליל מערבי, באתר 'חלון אחורי', 13 בספטמבר 2017
 מיכאל יעקובסון: סיבוב בשלושה חדרי אוכל בקיבוצים גדות, שמרת ואדמית, באתר 'חלון אחורי', 23 בספטמבר 2017
 מיכאל יעקובסון: סיבוב בחדר האוכל ואולם הספורט בקיבוץ כרמיה, באתר 'חלון אחורי, 30 באוגוסט 2017
 מיכאל יעקובסון: סיבוב בבניין המועצה האזורית עמק חפר, באתר 'חלון אחורי', 13 בינואר 2018
 מיכאל יעקובסון: סיבוב בבניין הספרייה במכללת עמק יזרעאל, באתר 'חלון אחורי', 18 באוגוסט 2018
 יובל דניאלי: צילום אדריכלי – בעקבות תערוכתו של עמרי טלמור: "האדריכלות של מנחם באר", באתר יד יערי, 25 בספטמבר 2015


 מיכאל יעקובסון: סיבוב בבניין בית הספר גורן לתקשורת חזותית במכללת עמק יזרעאל, באתר 'חלון אחורי', 5 בספטמבר 2018
 מיכאל יעקובסון: סיבוב בחדר האוכל בקיבוץ גת, באתר 'חלון אחורי, 7 בנובמבר 2018
 מיכאל יעקובסון: סיבוב בחדר האוכל ובמועדון בקיבוץ רשפים, באתר 'חלון אחורי', 28 במאי 2019
 מיכאל יעקובסון: סיבוב בחדר האוכל בקיבוץ געש, באתר 'חלון אחורי', 31 ביולי 2019
 מיכאל יעקובסון: סיבוב באולם הספורט בקיבוץ חולתה, באתר 'חלון אחורי', 25 ביולי 2022
 מיכאל יעקובסון: סיבוב בחדר האוכל ובאולם התרבות בקיבוץ עברון, באתר 'חלון אחורי', 15 בדצמבר 2022
 מיכאל יעקובסון: סיבוב בחדר האוכל בקיבוץ דביר, באתר 'חלון אחורי', 15 במרץ 2023
 מיכאל יעקובסון: סיבוב בחדר האוכל בקיבוץ רמות מנשה, באתר 'חלון אחורי', 14 בנובמבר 2024
 מיכאל יעקובסון: סיבוב באולם הספורט והמופעים בקיבוץ שמיר, באתר 'חלון אחורי', 24 בפברואר 2026

הערות שוליים

קטגוריה:אדריכלים ישראלים
קטגוריה:בוגרי השומר הצעיר
קטגוריה:געתון: אישים
קטגוריה:ישראלים ילידי הונגריה
קטגוריה:גולי מחנות המעצר בקפריסין
קטגוריה:בוגרי הטכניון - מכון טכנולוגי לישראל: אדריכלות
קטגוריה:אישים הקבורים בקיבוצים
קטגוריה:ישראלים שנולדו ב-1925
קטגוריה:ישראלים שנפטרו ב-2017